text: Balaa lolaa Kibba Eeshiyaatti muudateen yoo xiqqaate lubbuun namoota 100 darbe
text: #000003
text: Rooba cimaa kibba Eeshiyaa kessatti roobaa jiru hordofuun, balaa lolaa Indiyaa, Neppaal, Baangilaadhishi fi Paakistaan keessatti muudateen namoonni 100 ol kan du’an yoo tahu, ummanni miiliyoona 6 ta’u ammoo qe’ee fi qabeenya irraa kan buqqa’e tahuu odeeyfannoon ni addeessa.
text: #000004
text: Balaa lolaa kanaan Neeppal hunda caalaa kan miidhamte tahuufi, bu’uuraaleen misooma kanneen akka daandii, Sarara elektrikaa, manneen jireenyaa fi laffeen qonnaa kan barbadaayan tahuus ibsame.
text: #000005
text: Baangiladhish naannawa Cox Bizar jedhamu keessatti ammoo kaampileen baqattoonni Rohingiyaa miiliyona tokkoo ol keessa qubatan miidhamanii jiru. Haaluma kanaan manneen leemmanii 5000 tahan kanneen baqattoonni keessa qubatan, guutumaan guututti barbadaayuu Dhaabbanni Godaantota Addunyaa IOM beeksise.
text: #000006
text: Indiyaa keessattis laggeen guutuun gandoonni heddu kan liqimfaman tahuun beekamee jira. Haaluma wal fakkaatuun Paakistaan naannoo Kaashmiir keessattis lolaa naannichatti hammaataa dhufe kanaan namoonni 18 kan du’an tahuu odeeyfannoon ni mul’isa.
text: #000007
text: Balaan akkanaa kanaan duras naannicha yeroo heddu kan muudatu yoo tahu, keessumattu bara 2017 balaa wal fakkaatuun lubbuun namoota 800 ol kan dabre tahuu Rooytarsi gabaase.
text: #000008